钦定古今图书集成/明伦汇编/官常典/第758卷 > 李绍先
## 钦定古今图书集成/明伦汇编/官常典/第758卷 > 李绍先

按《建昌府志》：“绍先，字玉立，广昌人。岁贡，历屏山、盐亭
知县。屏山民有与盗同名者，将吏械盗，至路亡去，因
执同名者之子以抵。其弟讼冤，绍先讯之得实，为流
涕释出。顷之，真盗来庭请死，绍先亦释之，补盐亭令。
张矮子以数十万寇剑南，诸亲相戒勿往，绍先慨然，
即日单车就道。既至，密遣壮士，火发为秃，投贼中作”
内应，约曰：“我兵俱以秃来，杀诸发者，则贼党立尽。”行
果效。贼奔蓬莱溪，贼狃于数胜，骤败，怒，益师来攻。城
陷，绍先被执，诱之降，不可，则劓之。复啖以爵，笑曰：“天
下岂有五官不全，而偃然民上者？急杀我勿待！”遂受
害，部民与难者数百人。